Գևորգյան մարտաոճի հիմքում միայն մարտարվեստի հնարքներն ու շարժումները չեն, այլ մտքի արագությունը, ճկունությունը, արագ կողմնորոշվելու ունակությունը, մարդասիրությունը, հայ մարտիկին բնորոշ խաղաղասիրությունը, այս ամենի հետ մեկտեղ` նաև տեղին ու ճիշտ ժամանակին հզոր հակահարված տալու կարողությունը: Հայկական Գևորգյան մարտաոճի բնույթը համապատասխանում է հայ մարտիկի, հայ մարդու էությանը` երբեք նախահարձակ չլինող, բայց ոտնձգությանը արժանի հարված տվող: Հայկական մարտաոճի հետևորդները կարողանում են զգալ մարդկանց միջև մշտապես տեղի ունեցող էներգափոխանակումը, կանխազգալ դիմացինից եկող ագրեսիան և շատ արագ կանխարգելել այն: